Pielikums

Ministru kabineta

 2017. gada   \_\_\_\_\_\_\_ rīkojumam Nr.  \_\_\_\_

**E-iepirkumu un e-izsoļu platformas attīstība**

**Projekta apraksts (kopsavilkums)**

Projekta ietvaros ir paredzēts izmantot un pilnveidot 2007. –2013.gada plānošanas perioda darbības programmas “Infrastruktūra un pakalpojumi” papildinājuma 3.2.2.1.1.apakšaktivitātes “Informācijas sistēmu un elektronisko pakalpojumu attīstība” ietvaros izstrādātos un pilnveidotos risinājumus:

* E-iepirkumu, t.sk. e-konkursu, e-izsoļu un e-izziņu, platformu (www.eis.gov.lv);
* Portāla latvija.lv funkcionalitāti, t.sk. autentifikācijas modulis/risinājumu, e-pakalpojums “Iesniegums iestādei”;
* Dokumentu integrācijas vidi (turpmāk – DIV);
* Valsts informācijas sistēmu savietotāju (turpmāk – VISS).

**Projektam ir izvirzīti šādi mērķi:**

* atvieglot Elektronisko iepirkumu sistēmas (turpmāk tekstā – EIS) dalībniekiem dalību iepirkumu procesā, ieviešot jaunus elektroniskos pakalpojumus un EIS funkcionālās iespējas, t.sk. sasaisti ar e-CERTIS[[1]](#footnote-2) portālu;
* atvieglot komersantiem dalību starptautiskajos iepirkumos, nodrošinot atkalizmantojamu Eiropas vienoto iepirkuma procedūras dokumentu (turpmāk – ESPD) datu pieejamību EIS platformā;
* nodrošināt elektronisko iepirkumu darījumu un iepirkumu datu atvēršanu sabiedrībai;
* paplašināt elektroniski pieejamo datu apjomu un procesu izpildes elektronizācijas līmeni publiskajos iepirkumos saistīto personu starpā.

**Darbības projekta mērķu sasniegšanai**

 Rezultāta rādītāju sasniegšanai, Valsts reģionālās attīstības aģentūra (turpmāk – VRAA) plāno īstenot projekta aktivitātes, nodrošinot Projekta pieteikuma mērķiem atbilstošu sistēmas risinājumu plānošanu, izstrādi, kvalitātes uzraudzību, apmācību, ieviešanu un sabiedrības informēšanu.

 Projekta realizācija tiek plānota secīgos posmos, iekļaujot plānošanas, iepirkuma, sistēmas izstrādes un ieviešanas posmus.

 Projekta īstenošanā, sākot ar plānošanas posmu, tiks iesaistītas Projekta partneru iestādes – Ekonomikas ministrija (turpmāk – EM) un Valsts ieņēmumu dienests (turpmāk – VID), un uzsākta nepieciešamo normatīvo aktu 2013.gada 17.decembra Ministru kabineta noteikumu Nr.1516 “Publisko iepirkumu elektronisko izziņu noteikumi”[[2]](#footnote-3) grozījumu izstrāde un apstiprināšana, atbilstošu starpresoru vienošanās izstrāde (vai grozījumi) un skaņošana. Visa projekta īstenošanas ietvaros tiks veikta projekta pārvaldība un uzraudzība, kā arī izstrādes kvalitātes atbilstības novērtēšana un EIS platformas drošības un veiktspējas audits.

 Izstrādes posma ietvaros, tiek plānota Elektronisko iepirkumu platformas lietotāju grupu iesaiste plānoto e-pakalpojumu un programmatūras lietojamības novērtēšanai, tādējādi attīstot lietotājiem ērtu un funkcionālu risinājumu.

 Tiks nodrošināta sabiedrības, sadarbības partneru un publiskās pārvaldes iestāžu informēšana par projekta rezultātiem, ieviestajiem elektroniskajiem pakalpojumiem un publiski atvērtajām datu kopām.

**Projekta rezultāta rādītāji:**

|  | Rezultāta rādītājs | Mēr-vienība | Sākot-nējā vērtība | Sasniedzamā vērtība 2 gadus pēc projekta beigām | Sasniedzamā vērtība 3 gadus pēc projekta beigām |
| --- | --- | --- | --- | --- | --- |
| 1 | e-ESPD[[3]](#footnote-4) izmantošanas skaits | Skaits gadā | 0 | 400 | 800 |
| 2 | Elektroniski veikto iepirkumu procedūru īpatsvars no visiem veiktajiem publiskajiem iepirkumiem, izmantojot e-ESPD un e-Izziņu integrēto risinājumu  | Īpat-svars | 0 | 50% | 92% |
| 3 | Pielāgotā Dokumentu integrācijas vides risinājuma[[4]](#footnote-5) izmantošana elektronisko iepirkumu dokumentu un metadatu apmaiņai starp publiskās pārvaldes (valsts iestādes un pašvaldības) DVS[[5]](#footnote-6) un EIS | Skaits gadā | 0 | 100 | 1000 |
| 4 | Izplatīšanai sagatavotās un pieejamās trīs publisko iepirkumu datu kopas (Informācija par EIS noslēgtajiem darījumiem; Informācija par EIS rīkotajiem iepirkumiem; Pasūtītāju klasifikators)  | datu atjauno-šanas reižu skaits gadā | 0 | 156 | 156 |
| 5 | Projekta ietvaros izstrādāto un pilnveidoto elektronisko pakalpojumu pieprasījumu skaits | skaits gadā | 0 | 20 000 | 35 000 |
| 6 | Projekta ietvaros pilnveidots būtiskais arhitektūras elements - e-iepirkumu un e-izsoļu platforma | skaits gadā | 1 | 1 | 1 |

**Projekta iznākuma rādītāji:**

|  |  |  |  |  |
| --- | --- | --- | --- | --- |
|  | Iznākuma rādītājs | Mērvie-nība | Starpvērtība (2 gadi pēc projekta sākuma) | Sasniedzamā vērtība projekta beigās |

|  |  |  |  |  |
| --- | --- | --- | --- | --- |
| 1. | Pilnveidoti E-iepirkumu platformas darbības procesi | skaits | 3 | 6[[6]](#footnote-7) |

|  |  |  |  |  |
| --- | --- | --- | --- | --- |
| 2. | E-iepirkumu platformas (www.eis.gov.lv) paplašinātā funkcionalitāte – integrēta e-ESPD forma kā valsts pārvaldes pakalpojums EIS ietvaros | skaits | 1 | 1 |
| 3. | Attīstīti EIS elektroniskie pakalpojumi - no jauna izveidots e-ESPD un pilnveidotas e-izziņas. | skaits | 1 | 2 |
| 4. | Funkcionāli pilnveidots E-iepirkumu platformas (www.eis.gov.lv) ārējās datu apmaiņas risinājums, izveidoti jauni datu apmaiņas risinājumi ar: |  |  |  |
| 4.1. | VID - ar datiem par komersantu apgrozījumu un vidējo algu līmeņiem; | skaits | 1 | 1 |
| 4.2.  | EM Būvniecības informācijas sistēmu - ar datiem par būvkomersantu reģistru un personālu; | skaits | 1 | 1 |

|  |  |  |  |  |
| --- | --- | --- | --- | --- |
| 4.3. | Vienotā iepirkumu vide bezpapīra iepirkuma dokumentācijas apritei, izmantojot Dokumentu integrācijas vides iespējas; | skaits | 1 | 1 |

|  |  |  |  |  |
| --- | --- | --- | --- | --- |
| 4.4. | Valsts informāciju sistēmu savietotāja, realizēta publisko pakalpojumu uzskaites risinājuma integrācija (EIS sniegto pakalpojumu uzskaitei)  | skaits | 1 | 1 |
| 5. | Īstenoti apmācību, informatīvie un publicitātes pakalpojumi  | skaits | 2 | 5 |

|  |  |  |  |  |
| --- | --- | --- | --- | --- |
| 6. | Atvērtas un publicēšanai Datu publicēšanas platformā pieejamas atvērto datu kopas[[7]](#footnote-8) par elektronisko iepirkumu jomu | skaits | 3 | 3 |

**Projekta finansējuma kopējais apjoms:** 2 000 000 *euro*

**Projekta īstenošanas laiks (mēnešos):** 36 mēneši

**Saistība ar iepriekšējā plānošanas perioda projektiem, projekta lietderība un ieguldījums specifiskā atbalsta mērķa rezultāta rādītājos**

2007. –2013.gada plānošanas perioda darbības programmas “Infrastruktūra un pakalpojumi” papildinājuma 3.2.2.1.1.apakšaktivitātes “Informācijas sistēmu un elektronisko pakalpojumu attīstība” (turpmāk – 3.2.2.1.1.apakšaktivitāte) otrās kārtas ietvaros VRAA realizēja projektu Nr.3DP/3.2.2.1.1/12/IPIA/CFLA/009/005 „Elektronisko iepirkumu sistēmas e-konkursu un e-izsoļu funkcionalitātes attīstība”, kura mērķis bija iepirkuma procedūru norises elektronizācija, palielinot to efektivitāti un samazinot administratīvos izdevumus un iepirkumu administratīvo slogu. Izveidotā e-iepirkumu platforma ir publisko iepirkumu norisi atbalstoša valsts informācijas sistēma, kura nodrošina, ka pasūtītāji un sabiedrisko pakalpojumu sniedzēji, iepērkot preces, pakalpojumus un būvdarbus, iepirkuma procedūras veic elektroniskā vidē, izmantojot informācijas un komunikāciju tehnoloģiju iespējas.

Izmantojot iepriekšējā plānošanas periodā paredzētos risinājumus, ir paredzēts tos izmantot atbilstoši risinājuma mērķim un izmantošanas veidam. Savukārt, pilnveidojot iepriekšējā plānošanas periodā realizētos risinājumus, to pilnveidošana ir paredzēta tādā apjomā un apmērā, kas nav pretrunā un nepārklājas ar iepriekšējā plānošanas periodā veiktajiem iepirkumiem.

**Indikatīvi sociālekonomisko ieguvumu aprēķini**

 Projekta “E-iepirkumu un e-izsoļu platformas attīstība” īstenošana nodrošinās ieguldījumu darbības programmas „Izaugsme un nodarbinātība” 2.2.1.specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” rezultāta rādītājos un nodrošinās sociālekonomisko indikatīvo lietderīgumu, atbilstoši Ministru kabineta 2015.gada 17.novembra noteikumu Nr.653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” 7.1. un 7.2.apakšpunktā, un 15.punktā minētajiem iznākuma un rezultāta rādītājiem:

 Latvijā vidējais publisko iepirkumu skaits gadā ir 15 000 iepirkumu, par kopējo summu ap 2,5 mljrd. *euro* gadā[[8]](#footnote-9). Pieņemot, ka projekta mērķu sasniegšanas rezultātā, ir iespējams panākt komersantu piedāvājumu palētinājumu par vismaz 0,1 %, valsts pārvaldes ekonomiskais ieguvums veidotos līdz 2,5 milj. *euro* gadā.

Vides aizsardzības un

reģionālās attīstības ministrs Kaspars Gerhards

Vīza:

Valsts sekretārs Rinalds Muciņš

17.03.2017. 9:18

1157

Vides aizsardzības un reģionālās attīstības ministrijas

Elektroniskās pārvaldes departamenta

Informācijas sistēmu arhitektūras nodaļas

vecākā konsultante

Vineta Brūvere

67026575,

vineta.bruvere@varam.gov.lv

Valsts reģionālās attīstības aģentūra

Elektronisko iepirkumu departamenta

projektu vadītāja

Dace Veinberga

66 164 628, dace.veinberga@vraa.gov.lv

1. e- CERTIS- informācijas sistēma, kas palīdz identificēt dažādus sertifikātus, kas tiek prasīti publiskā iepirkuma procedūrās visā ES, https://ec.europa.eu/growth/tools-databases/ecertis/ [↑](#footnote-ref-2)
2. Ja šie noteikumi zaudēs spēku līdz ar jaunā Publisko iepirkuma likumprojekta stāšanos spēkā, tad būs nepieciešams pilnveidot to normatīvo aktu, kurš regulēs e-izziņu izmantošanu. [↑](#footnote-ref-3)
3. Standarta ESPD dokuments, kurš ir sagatavots elektroniskā veidā un atbilst Eiropas Komisijas izstrādātajām „ESPD services” standartam, kuram turpmāk plānots nodrošināt lietotājam draudzīgu vizualizācijas iespēju EIS. [↑](#footnote-ref-4)
4. Dokumentu integrācijas vides pilnveidošana notiek ārpus šā projekta. Savukārt, projekta ietvaros tiks izmantotas jaunākas DIV saskarnes priekšrocības. [↑](#footnote-ref-5)
5. Dokumentu vadības sistēmas [↑](#footnote-ref-6)
6. 1) E-iepirkumu un e-izsoļu platformas attīstība;

2) Vienotā Eiropas iepirkuma dokumenta ESPD aprite strukturētā veidā;

3) Ārzemnieku autentifikācijas procesa izpilde EIS atbilstoši EIROPAS PARLAMENTA UN PADOMES REGULAI (ES) Nr. 910/2014 (2014. gada 23. jūlijs) par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK, izmantojot koplietošanas komponentes;

4) Bezpapīra dokumentu aprites procesu pilnveidošana un dokumentu elektroniska apmaiņa publiskā iepirkuma procesa ietvaros;

5) EIS statistikas un e-pakalpojumu automātiskās uzskaites procesu pilnveidošana, izmantojot vienotus koplietošanas servisus;

6) Elektronisko iepirkumu datu atvēršana un publicēšana atvērto datu portālā, izmantojot koplietošanas komponentes [↑](#footnote-ref-7)
7. EIS Reģistrēto pasūtītāju skaits, EIS e-katalogu darījumu dati un EIS e-konkursu dati [↑](#footnote-ref-8)
8. Statistika par publiskā sektora iepirkumiem http://iub.gov.lv/lv/mekletiepirkumus [↑](#footnote-ref-9)